Årsrapport 2022, Huntington Web.

Det har gjennom året vært jobbet kontinuerlig med forbedringer og utvikling av nettsiden. Det har vært utført oppdateringer av ny informasjon, men også jobbet parallelt med utseende, navigeringsfunksjoner og funksjonalitet for å skape et brukervennlig nettsted til helsepersonell og andre interesserte. Dette for at nettstedet skal kunne gi raskt tilgang til nødvendig informasjon og at en enkelt kan navigere seg frem på nettsiden.

Dette arbeidet innebærer også kontinuerlig oppdateringer av skjemoppdeling og løsninger for å få nettsiden tilpasset både til brukere som benytter seg av nettbrett, mobil- og dataskjerm.

**E-læring**

På hjemmesiden er oppbygningen endret noe på, slik at det skal være lettere å komme seg inn på e-læring. Det er opprettet ``call-to-action``- knapp(snarvei) som også skal gjøre tilgangen lettere og mer synlig.

Det har blitt utarbeidet to nye temaer til e-læringen; søvn og måltidsituasjon er publisert og det er lagt ned mye arbeid for planlegging, godkjenninger og utførelse av 18 filmer og flere stillbilder som er laget.

PDF-filer er lagt til/tilknyttet e-læring.

 Palliasjons prosjektet er ferdigstilt og avsluttet i 2022. Det er videre bestemt av utviklingsgruppen at dette skal implementeres noe senere i e-læring, da det vil komme mer naturlig inn som en del av kurset på et senere tidspunkt.

E-læring har vært vist og brukt av alle koordinatorer på digitale -eller fysiske samlinger gjennom året for å bruke det som en del av opplæring, men også for å vise hvilket hjelpeverktøy det kan være for alle som jobber med pasientgruppen Huntington.

Påbegynt arbeidet om å lage spørsmål/quiz etter hvert tema i e-læring, og også evalueringsskjema for å kunne holde oversikt over hvem og hvor mange som drar nytte av e-lærings kurset.

**Utvikling og design**

For å kunne fremheve e-læringen på nettsiden, har utseende og strukturen på hovedsiden blitt noe endret. Det er også lagt bilde til e-læring for å bedre oppmerksomheten.

Det ble også enighet i utviklingsgruppa om å lage en post som heter ``nytt fra Fagnettverket`` på forsiden; publiseres med bilde og endres fortløpende for å få en levende nettside.

Internt filarkiv har fått ny ``fotnote`` som hjelpemiddel: nyeste dato først og oppdelinger pr. år, samt fast grupperinger slik at man lettere skal kunne finne frem.

Alle ressurspersoner under ``nettverket`` på hjemmesiden er nå inndelt etter hvert sitt ressurssenter, slik at besøkende kan finne frem til sitt ressurssenter.

Opprettet egen mail til Fagnettverket som ligger på hovedsiden.

Det er også opprettet kontakt for samarbeid med Sverige, RHS (Riksförbundet Huntingtons sjukdom ) ; videre planlagt møte i mars-23 for mer utveksling og deling av erfaringer.

**Aktivitet på nettsiden**

Alle koordinatorene bruker nettsiden til å legge ut kurs og arrangementer, og videreformidler og/eller kommer med forslag til oppdateringer. Hvert ressurssenter har nå en ansvarlig for å følge opp at informasjon om deres ressurssenter er korrekt og oppdatert. Web-koordinator får kontinuerlig oppdateringer som utarbeides og publiseres.

Det har også vært kontinuerlig oppdateringer av ressurspersoner på mange av ressurssentrene, og alle ressurspersoner er oppdatert med sitt personlige bilde.

Det har vært publisert 18 arrangementer på nettsiden gjennom året.

Koordinatorene har vært motivert til å skrive fagartikler eller fortellinger til publisering gjennom året, men utfordringer som ressurskrevende arbeid og mangel på kapasitet har det ikke gitt resultat i år.

For å få oppdatert forskning inn på nettsiden, har utviklingsgruppen i fellesskap blitt enige om at link: HDBuzz på nettsiden må endres til engelsk versjon. Med norsk oversettelse/ versjon, kommer ikke den nyeste forskning frem. På HDBuzz ligger forskningsnyheter om Huntington sykdom i klartekst, skrevet av forskere for det globale HS-samfunnet. Derfor er det også sjeldent å finne andre artikler for publisering på nettsiden.

# Statestikk

Statistikk pr. 2022 viser at vi har en levende nettside og flere har dratt nytte av;

Tallene til venstre er **2022** og tallene til høyre er fra 2021.

|  |  |  |
| --- | --- | --- |
| Antall brukere | **7533** | 7087 |
| Sidevisninger | **29825** | 22491 |
| Genomsnitt varighet pr. besøk | **2,40 min** | 2 min |
| Økter | **10874** | 9027 |
| Sider per økt | **2,74** | 2,44 |
| Besøk via mobil | **53,3%****(+6,4%)** | 42,6% |
| Besøk via PC | **45,1%****(+17,6)** | 55,7% |
| Besøk via nettbrett | **1,6%** | 1,6% |
| Antall brukere i Norge | **6090** | 5888 |
| Antall brukere fra Europa | **6397** | 6137 |
| Ant. brukere fra Amerika | **684** | 225 |
| Antall brukere fra Asia | **447** | 723 |
| Antall brukere fra Afrika  | **4** | 5 |
| Ant. brukere fra Australia | **22** |  |

*Statistisk oversikt fra Google Analytics; Fagnettverk Huntingtons*

I løpet av 2022 har det vært gjennomført 3 fysiske møter med Ramsalt som er leverandør av nettsiden. Møtene ble avholdt blant annet for å kunne sikre felles forståelse og bakgrunn av nettsiden da det ble utnevnt ny kontaktperson i Ramsalt og ny web koordinator for Fagnettverket. Det er viktig å sikre for at nettsiden er faglig aktuell og at vi tilstreber universell utforming. (personværnerklæring/tilgjengelighetserklæring).

Med ny web koordinator har det blitt avdekket at man ikke har noen manual/veiledning til hvilke tilganger man får på nettsiden. Det har gjort arbeidet utfordrende og tidkrevende. Web koordinator har satt i gang et prosjekt på å lage dette, samt tilgangsbeskrivelse til koordinatorer som ferdigstilles i 2023.

Desember-22

Lise Hall Johnsen

Web koordinator